钦定古今图书集成/明伦汇编/官常典/第605卷 > 邢慎言
## 钦定古今图书集成/明伦汇编/官常典/第605卷 > 邢慎言

按《青州府志》：“慎言，字养敏，号默庵，益都人。太保司马
公玠季子也。少倜傥有大志，工诗文，善骑射，留心世
务，见司马故将吏谘诹兵饷情形，悉皆谙识。万历丁
酉举于乡，丁未成进士，授户部主事。尚书赵世卿知
其才，使视奏草。时章奏多沈阁，惟慎言所裁定，以时
允行无滞者。管九门盐法，综理有程，商民便之。历员”
外郎中，宁前道佥事参政。缮城垣，饬守具，将吏肃然。